Täna valitsus seda kokkuvõtet arutas ja olulisemad võib-olla märksõnad, mis siit välja võiks tuua just pensioniiga arvestades, oleksid seotud kindlasti oodatava eluea ja tervisega. Kui me võrdleme näiteks Eesti kõige suuremat auku oodatava eluea mõttes, siis see oli 1994. aastal. Napilt meestel üle 60 aasta  siis ja naistel natukene üle 70 aasta. Sellest ajast alates on meeste oodatav eluiga tõusnud 9,3 aastat ja naistel 7,3 aastat. Päris märkimisväärne tõus, mis tähendab, et meie mehed, nö keskmine oodatav eluiga täna on seal kuskil 70-ne aasta juures, 69,8 ja naistel siis 80 aasta juures, 80,1.